Diari Oficial de la Generalitat Valenciana


Sumari del DOGV 7162, del 28-11-2013 (2013/11653)

Notificació de la sentència dictada en el procediment de guarda i custòdia número 142/2012.
-------------------------------------------------------------------------------------------

### Dades del document

Número de DOGV
:   7162

Data del DOGV
:   28-11-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/11747


Organisme emissor
:   Jutjat de Primera Instància Número 3 d'Elda

Tipus de document
:   Edicte

Notificació de la sentència dictada en el procediment de guarda i custòdia número 142/2012. [2013/11209]  
Mónica Toribio López, secretària substituta del Jutjat de Primera Instància número 3 d'Elda i el seu partit judicial, fa saber que en este Jutjat es tramiten les interlocutòries de guarda i custòdia CO 142/2012, a instància d'Arleide Alves, representada per la procuradora, senyora Fernández Verdú, contra Pascual García López, en les quals ha recaigut la sentència la dispositiva de la qual, literalment, és la següent:  
«Dispositiva  
Que estimant parcialment la demanda presentada per la procuradora, Sara García Perrote, en nom i representació d'Arleide Alves, en contra de Pascual García López, he d'acordar i acorde adoptar les següents mesures reguladores de les relacions paternofilials d'Arleide Alves i Pascual García López, amb el menor J. G. A.:  
- La titularitat i l'exercici de la pàtria potestat serà compartida per ambdós progenitors.  
Este exercici conjunt suposa que les decisions importants relatives als menors seran adoptades per ambdós progenitors de mutu acord i, en cas de discrepància, resoldrà el Jutjat conforme al tràmit previst en l'article 156 del Codi Civil. A títol indicatiu són decisions incloses en l'àmbit de la pàtria potestat les relatives a les qüestions següents:  
  
a) Canvi de domicili del menor fora del municipi de residència habitual i trasllat a l'estranger.  
b) Canvi de centre escolar.  
c) Determinació de les activitats extraescolars o complementàries.  
  
d) Celebracions socials i religioses de rellevància (baptisme, primera comunió i semblants en altres religions).  
e) Actes mèdics no urgents que suposen intervenció quirúrgica o tractament mèdic de llarga duració o psicològics.  
Els progenitors, per a resoldre estes qüestions, hauran d'establir la via de comunicació que millor s'adapte a les seues circumstàncies, i hauran d'obligar-se a respectar-ho i complir-ho.  
Es reconeix al progenitor que no estiga exercitant la custòdia el dret a obtindre informació sobre la marxa escolar dels menors i a participar en les activitats tutorials del centre. Igualment, podrà demanar informació mèdica sobre els tractaments dels seus fills.  
- S'atribuïx la guàrdia i custòdia del menor a Arleide Alves.  
- No és procedent establir-se un règim de visites. No obstant això, si el pare decidix recuperar la seua relació amb el menor i s'interessa per ell, podrà visitar-lo en els termes que convinga amb la mare del menor. Sense perjuí de l'anterior, en el cas que canvien les circumstàncies i que el progenitor no custodi recupere la seua relació amb el menor i s'interesse per ell, el pare podrà acudir al procediment de modificació de mesures oportú, a fi que s'establisca el règim de visites que en el dit moment es considere adequat, tenint en compte l'interés superior del menor.   
- Pascual García López pagarà a Arleide Alves una pensió d'aliments en favor del seu fill comú de 275 euros mensuals, en els cinc primers dies de cada mes en el compte bancari que aquella designe. La quantitat s'incrementarà o disminuirà d'acord amb les variacions de l'índex general de preus al consum (IPC), i s'actualitzarà anualment, de forma automàtica, el primer dia de gener de cada any.  
- Els gastos extraordinaris hauran de satisfer-se a parts iguals entre ambdós progenitors. Els dits gastos necessàriament inclouran cures especials per la malaltia psíquica del fill, llibres, material escolar, ulleres, ortodòncies, medicines no cobertes per la Seguretat Social, matrícules, taxes, viatges escolars, entre altres.  
Cada una de les parts abonarà les costes causades per ella mateixa i les comunes seran abonades a parts iguals entre ambdós parts.  
Com que el demandat té domicili desconegut i de conformitat amb allò que s'ha previst en l'article 497 de la Llei d'Enjudiciament Civil, doneu trasllat a la part actora a fi que inste el que al seu dret convinga.  
  
Una vegada ferma la resolució, lliureu manament per a l'assentament del divorci del matrimoni al Registre Civil d'Elda, i s'haurà d'acompanyar testimoniança d'esta sentència.  
Lliureu i uniu testimoniança d'esta resolució a les actuacions, i incloeu l'original en el llibre de sentències.  
Contra l'anterior sentència pot interposar-se recurs d'apel·lació davant de l'Audiència Provincial d'Alacant, que haurà d'interposar-se en el termini de vint dies hàbils a comptar del següent a la notificació d'esta, per mitjà d'un escrit davant d'este Jutjat, i l'apel·lant exposarà les al·legacions en què es base la impugnació, a més d'esmentar la resolució contra la qual s'apel·la i les decisions que s'impugnen. El recurs no suspendrà l'eficàcia de les mesures que s'han acordat, i si la impugnació afecta únicament els pronunciaments sobre mesures, es declararà la fermesa del pronunciament sobre la dissolució del vincle conjugal.  
  
Per a interposar el recurs caldrà la constitució d'un depòsit de 50 euros, sense este requisit no serà admés a tràmit. La consignació haurà de ser acreditada en interposar el recurs (DA 15a de la LOPJ).»  
I perquè valga de notificació en forma al demandat, Pascual García López, en parador ignorat, expedisc este edicte.  
  
Elda, 20 de novembre de 2013.- La secretària judicial: Mónica Toribio López.